Jekk Se Jinfetaħ L-Ajruport F'Lulju, Il-Kunċert Ta' Celine Dion Se Jsir?
F'nofs April l-organizzaturi tal-kunċert ta' Celine Dion NNG kienu qalulna, "inkunu nafu l-ġimgħa d-dieħla jekk hux ħa jkun postpost jew ikkanċellat. Iżda issa wasalna fl-aħħar ta' Mejju, madwar xahar u nofs wara, u għadna ma smajna b'xejn. Eluf ta' nies nefqu ħafna flus fuq il-biljetti għal dan il-kunċert u ħadd għadu ma ħa risposta. Imma issa ġie mħabbar li l-ajruport ta' Malta jaf jiftaħ f'Lulju... allura dan ifisser li se jħallu lil Celine Dion tiġi Malta u tagħmel il-kunċert? Hemm ħafna nies li qed isaqsu dwar x'se jiġri mill-kunċert, pero s'issa l-organizzaturi għadhom ma ħabbru xejn, avolja l-kunċerti l-oħra f'pajjiżi oħra ta' Celine Dion ġew ikkanċellati.